Diari Oficial de la Generalitat Valenciana


Sumari del DOGV 1550, del 24-05-1991 (1991/821253)

ORDRE de 23 d'abril de 1991, de la Conselleria de Cultura, Educació i Ciència, per la qual es regula la provisió especifica dels llocs de treball docent, de caràcter singular, de professor d'acció compensatoria en centres d'acció educativa singular.
---------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/23/(2)/dof/vci/html**

### Dades del document

Número de DOGV
:   1550

Data del DOGV
:   24-05-1991

Secció del DOGV
:   DISPOSICIONS GENERALS

Número del document
:   1991/821253


Data del document
:   23-04-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre del 23 d'abril de 1991, del Conseller de Cultura, Educació i Ciència, per la qual es regula la provisió específica dels llocs de treball docent, de caràcter singular, de professor d'acció compensatòria en centres d'acció educativa singular.  
El Reial Decret 895/1989, del 14 de juliol, pel qual es regula la provisió de llocs de treball en centres públics de Pre-escolar, Educació General Bàsica i Educació Especial, estableix en l'article 4t. que la provisió d'aquells llocs de treball docent de caràcter singular que, reunint especials característiques, hagen de ser proveïts de manera permanent, es realitzarà per concurs que serà objecte d'una regulació específica.  
A la Comunitat Valenciana, fins a l'entrada en vigor del reial decret esmentat, la provisió del professorat dels centres d'acció educativa singular tenia un caràcter especial, segons que determina l?Ordre del 15 de maig de 1986, de la Conselleria de Cultura, Educació i Ciència, per la qual es creava la Junta de Promoció Educativa. Aquest sistema de provisió va possibilitar que aquests centres disposaren d'un professorat específic destinat en comissió de serveis.  
Atés que els centres d'acció educativa singular són centres de règim ordinari i que els llocs de treball de professor d'acció compensatòria tenen caràcter singular i permanent, s'aconsella regularitzar la seua provisió específica a fi de dotar el professorat d'una major estabilitat, fet que redundarà en una millora en la qualitat de l?ensenyament.  
Per tot això, una vegada catalogats aquests llocs per l?Ordre del 22 d'abril de 1991, del Conseller de Cultura, Educació i Ciència, i fent ús de les atribucions que em confereix l'article 35 de la Llei de la Generalitat Valenciana 5/1983, del 30 de desembre, de Govern Valencià,  
ORDENE:  
Article primer  
La provisió dels llocs de treball de professor d'acció compensatòria en centres d'acció educativa singular es farà per concurs de mèrits, entre el funcionariat de carrera del cos de professors d'EGB que es trobe en qualsevol situació administrativa llevat de la de suspensió, i que acredite una experiència mínima de dos anys d'experiència.  
Article segon  
El professorat d'acció compensatòria, a més de les funcions que els corresponen com a professors d'EGB de centres ordinaris, realitzaran les següents:  
a) Col·laborar amb la resta del professorat en l'aplicació d'una atenció educativa diferenciada a alumnat necessitat de compensació educativa.  
b) Participar activament en l?elaboració i el desplegament del projecte educatiu del centre, vetllant perquè s'hi introduesquen i reforcen actuacions compensadores.  
c) Promoure i facilitar les adaptacions curriculars necessàries per a aquell alumnat que tinga dificultats per raons de tipus sòciocultural.  
d) Fomentar mecanismes de col·laboració amb els assessors tècnico-pedagògics d'educació, intercultural i de compensació de les desigualtats dels centres de professors.  
e) Col·laborar en l?execució de projectes globals d'intervenció educativa en què participen altres centres, entitats i serveis.  
f) Participar en el disseny i l?oferta de tècniques i instruments que faciliten la interculturalitat en la dinàmica escolar.  
Article tercer  
La destinació dels funcionaris seleccionats en els concursos de mèrits per a la provisió d'aquests llocs de treball tindrà caràcter definitiu, amb la pèrdua de la plaça de procedència, i hauran de romandre-hi un mínim de dos anys per a poder participar en altres concursos.  
Article quart  
Si per haver participat en diferents concursos de trasllats se li adjudicaren altres vacants, a més d'aquella que li correspongués per motiu de participar en les convocatàries específiques objecte d'aquesta ordre, els efectes de la participació en els altres concursos quedarien anul·lats.  
Article cinqué  
Els funcionaris destinats amb caràcter definitiu solament podran participar si en acabar el curs escolar en què tenen lloc les convocatòries han transcorregut, almenys, dos anys des de la presa de possessió de l?última destinació.,  
Article sisè  
En les convocatòries hi haurà solament una fase en la qual tindrà lloc l'adscripció del professorat a centres concrets.  
Article seté  
Les convocatòries inclouran les relacions de llocs de treball vacants de professor d'acció compensatòria que hi ha en els centres d'acció educativa singular.  
Article vuité  
Els mèrits de les persones que concursen es valoraran d'acord amb el barem que constitueix l'annex I d'aquesta ordre.  
Article nové  
Per fer la valoració prevista en l'article anterior es constituirà una comissió la composició de la qual es determinarà en les convocatòries corresponents. Es garantirà la presència de les organitzacions sindicals més representatives en l?àmbit de la funció pública docent de la Generalitat Valenciana.  
Article deu  
La jornada de treball, les retribucions bàsiques i els complements de destinació del professorat d'acció compensatòria seran les establertes, amb caràcter general, per al cos de professors d'EGB.  
Article onze  
D'acord amb allò assenyalat en l?Ordre del 23 d'octubre de 1990 d'aquest conseller, per la qual es determinen els llocs de treball docent de caràcter singular classificats com d'especial dificultat, aquests llocs seran considerats com a tals a l'efecte d'allò establert en el Reial Decret 895/1989, del 14 de juliol.  
DISPOSICIO FINAL  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 23 d'abril de 1991.  
El Conseller de Cultura, Educació i Ciència,   
ANTONIO ESCARRE ESTEVE  
ANNEX I  
Barem que s'aplicará en el concurs de mérits  
1. Experiència professional en centres de mèrits (màxim 7 punts)  
 1. 1. Per cada any de treball en centres CAES 1'5 punts  
 1.2. Per cada any de treball exercint funcions directives en CAES 0,25 punts  
2. Experiència professional en centres amb projectes  
 singulars d'educació compensatòria (màxim 5 punts)  
 2. 1. Per cada any de treball en centre amb projecte   
 singular d'educació compensatòria 1 punt  
 2.2. Per cada any de treball exercint funcions directives  
 en centre amb projecte singular d'educació compensatòria 0,25 punts  
3. Titulacions acadèmiques diferents a aquelles al·legades  
 per a l'ingrés en el cos (màxim 2 punts)  
 3.1. Pel títol de diplomat universitari, o per haver  
 superat tres cursos complets de llicenciatura 1 punt  
 3.2. Pel títol de llicenciat en psicologia o pedagogia 1'5 punts  
 3.3. Pel títol de doctor en psicologia o pedagogia 2 punts  
4. Antiguitat (màxim 4 punts)  
 4. 1. Per cada any com a funcionari/a de carrera  
 del cos de professors d'EGB 0'4 punts/any  
5. Coneixement del valencià (màxim 2 punts)  
 5.1. Certificat de capacitació 1 punt  
 5.2. Diploma de mestre de valencià 2 punts  
6. Memòria projecte (màxim 5 punts)  
 La memòria tindrà una extensió màxima de 10 folis i en aquesta ha de constar: coneixement de l'alumnat i del centre, la vacant del qual se sol·licita, objectius generals i aspectes metodològics de la intervenció.


Còpia Permalink ELI